A Bíróság (ötödik tanács) 2011. november 24-i ítélete - Olasz Köztársaság kontra Európai Bizottság
(C-458/09. P. sz. ügy)
(Fellebbezés - A tőzsdére újonnan bevezetett vállalkozások részére az olasz hatóságok által nyújtott támogatás - Adókedvezményeket nyújtó szabályozás)
Az eljárás nyelve: olasz
Felek
Fellebbező: Olasz Köztársaság (képviselők: G. Palmieri meghatalmazott és P. Gentili avvocato dello Stato)
A másik fél az eljárásban: Európai Bizottság (képviselők: V. Di Bucci, D. Grespan és E. Righini meghatalmazottak)
A fellebbezőt támogató beavatkozó: Finn Köztársaság (képviselők: M. Pere és H. Leppo meghatalmazottak)
Tárgy
Az Elsőfokú Bíróság (harmadik tanács) T-211/05. sz., Olaszország kontra Bizottság ügyben 2009. szeptember 4-én hozott azon ítélete ellen benyújtott fellebbezés, amelyben a Törvényszék elutasította a tőzsdére újonnan bevezetett vállalatok részére Olaszország által nyújtott C 8/2004 (korábbi NN 164/2003) állami támogatásról szóló, 2005. március 16-i 2006/261/EK bizottsági határozat (HL 2006 L 94., 42. o.) megsemmisítése iránti kérelmet
Rendelkező rész
A Bíróság a fellebbezést elutasítja.
A Bíróság az Olasz Köztársaságot kötelezi a költségek viselésére.
A Finn Köztársaság viseli saját költségeit.
____________
1 - HL C 24., 2010.1.30.